ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்துஸ்தான் வர்த்தக சபையின் 74வது ஆண்டு கூட்டத்தில் திரு.பியூஷ் கோயல் உரையாற்றினார்.
• மத்திய வர்த்தக மற்றும் தொழில்துறை & ரயில்வேத்துறை அமைச்சர் திரு.பியூஷ் கோயல் காணொளி காட்சி மூலம் இந்துஸ்தான் வர்த்தக சபையின் 74 வது ஆண்டு கூட்டத்தில் உரையாற்றினார். இந்துஸ்தான் வர்த்தக சபை என்று அழைக்கப்படும் இந்த ஆண்டு கூட்டம், வர்த்தக சபை மற்றும் தொழில்நுட்ப முக்கியத்துவத்தில் பங்கேற்பதில் கவனம் செலுத்துவது, இந்த பெருந்தொற்று காலத்தில் அதன் முக்கியத்துவத்தை நாம் உணர்ந்து செயல்படுவது மிகவும் பொருத்தமான பொருளாக இருப்பதாக கூறினார். “ஒவ்வொரு நாள் கடக்கும்போதும், வர்த்தக சபையின் பங்கு மட்டும் மேலும், மேலும் முக்கியத்துவம் பெற்று வருகிறது. வர்த்தக சபை எடுத்துள்ள முயற்சிகள் காரணமாக, நல்ல விளைவுகளை உருவாக்க முடியும் என்பது தெளிவாக வெளிப்படுகிறது. அரசின் அக்கறை உள்ள பகுதிகளை முன்னிலைப்படுத்துவதில் வர்த்தக சபை முக்கிய பங்களிப்பை செய்து வருகிறது. கள அளவிலான பிரச்னைகள். வணிகத்தில் உள்ள பிரச்னைகளை தீர்ப்பதற்கான புதுமையான தீர்வுகளுடனும், தவிர கோவிட் பெருந்தொற்றுக்கு எதிராக போராடுவதற்கான புனித த்தன்மையை நிர்வகிக்கும் வகையிலும் வந்திருக்கிறது” என்றும் அவர் தெரிவித்தார். திரு. கோயல் மேலும் கூறுகையில், நமது வணிகத்தை மறு பரிசீலனை செய்வதற்கும் மற்றும் மறு வடிவமைப்பு செய்வதற்கும், அரசின் பணிகளை மறுவடிவமைப்பு செய்வதற்கும் மற்றும் தற்போதைய காலகட்டத்துக்கு ஏற்றவாறு முறைகள் மற்றும் சட்டங்கள் மற்றும் கொள்கைகளை மாற்றுவதற்கும் நாம் இணைந்து பணியாற்றுவோம். 73 ஆண்டுகளின் சுதந்திரத்தின் பலன்களை இழந்து நிற்பவர்கள் அல்லது நல்ல எதிர்காலத்துக்காக காத்திருக்கும் சமூகத்தின் நடுத்தரப்பிரிவினருக்காக வணிகமும் அரசும் இணைந்து பணியாற்ற வேண்டும். அடித்தளத்தில் இருக்கும் மக்களின் வாழ்வை முன்னேற்றுவதற்காக நாம் இணைந்து பணியாற்றுவோம். நாம் டிஜிட்டல் தொழில்நுட்பத்தில் ஈடுபட்டிருப்பதால், அரசு மற்றும் வணிகத்தை விரைவாக முன்னேற்ற முடியும். 1.3 பில்லியன் இந்தியர்களின் நல்ல எதிர்காலத்தை உறுதிப்படுத்தும் வகையில் நமது தரத்தில் முன்னேற்றத்தைக் கொண்டு வருவோம்,” என்று உறுதி அளித்தார்.
• பொருளாதார மறுமலர்ச்சி பற்றி கூறும்போது, “மோசமான காலகட்டம் முடிந்து விட்டதாக பல்வேறு தரவுகள் உணர்த்துகின்றன. இந்த ஆண்டு செப்டம்பர் மாதம் நடந்த ஆடைகள் ஏற்றுமதி கடந்த ஆண்டுடன் ஒப்பிடும்போது 5 சதவிகிதம் அதிகரித்திருக்கிறது. இதே காலகட்டத்தில் ஜிஎஸ்டி வரி வசூல் 4 சதவிகிதம் அதிகரித்திருக்கிறது. ரயில்வே துறை சரக்குப் போக்குவரத்தில் 15 சதவிகிதம் அதிக சரக்குகளை கையாண்டுள்ளது. இந்தியா மீண்டும் ஒரு முறை உயர் வளர்ச்சியை நோக்கி மீண்டும் பாய்ச்சலைத் தொடங்கியிருக்கிறது என்று குறிப்புகள் வெளிப்படுத்துகின்றன. இதுதான் நமது சொத்தாகும்,” என்று பியூஷ் கோயல் குறிப்பிட்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1661390
மனித வள மேம்பாட்டு அமைச்சகம்
மாணவர்களின் சிந்தனையாற்றல் மேம்படவும், பாகுபாடுகளுக்கு சகிப்புத் தன்மை ஏற்படவும் உயர்மட்ட ஆய்வுக்குழுக் கூட்டத்திற்கு திரு தர்மேந்திர பிரதான் தலைமையேற்பு
மாணவர்களின் சிந்தனையாற்றல் மேம்படவும், நாடு முழுவதும் உள்ள கல்வி நிறுவனங்களில் நிலவும் பாகுபாடுகளுக்கு சகிப்புத் தன்மை ஏற்படுத்துவது தொடர்பாக உயர்மட்ட ஆய்வுக்குழு கூட்டத்திற்கு மத்திய கல்வி மற்றும் திறன் மேம்பாட்டுத் துறை அமைச்சர் திரு தர்மேந்திர பிரதான் தலைமையேற்றார். இந்த துறையின் இணையமைச்சர் திரு சுபாஷ் சர்கார், பள்ளி, உயர்கல்வித்துறை, சிபிஎஸ்இ, ஏஐசிடிஇ, யுஜிசி போன்ற துறையைச் சேர்ந்த மூத்த அதிகாரிகள் கலந்துகொண்டனர்.
கூட்டத்தில் பேசும் போது, திரு பிரதான், "குறைதீர்ப்புக்கான சிறந்த அமைப்பை பொறுப்புடன் ஏற்படுத்த வேண்டியதன் அவசியத்தை மூத்த அதிகாரிகளிடம் சுட்டிக்காட்டினார். இது சம்பந்தமாக துறை சார்ந்த அனைவருடைய ஆலோசனைகளையும், ஆன்லைன் மூலமாக பெற வேண்டும். பாலின சமத்துவம், ஜாதி, கல்வி சார்ந்த அழுத்தத்தை குறைக்கும் நடவடிக்கை, சிறந்த முறையில் ஆலோசனைகள், போன்றவைகள் முக்கிய பங்குபெறும். மாணவர்களின் உடல் சார்ந்த, உளவியல் ரீதியான உணர்வுப்பூர்வமான விஷயங்களில் அதிக கவனம் செலுத்த மத்திய கல்வி அமைச்சகத்திடம் அறிவுறுத்தி உள்ளேன்" என்றார்.
"ஒவ்வொரு காலகட்டத்திலும் கல்வி தொடர்பான அழுத்தங்களை குறைப்பதற்கு மத்திய கல்வி அமைச்சகம் பல்வேறு நடவடிக்கைகளை மேற்கொண்டு வருகிறது. எளிமையான வகையில் கல்வி கற்றல், 13 பிராந்திய மொழிகளில் தொழில்நுட்ப கல்வியை அறிமுகம் செய்வது, 13 மொழிகளில் நுழைவுத்தேர்வு, மனோதர்பன் என்ற பெயரிலான திட்டத்தின் கீழ் மாணவர்களின் மனநலம் மற்றும் ஆரோக்கியத்துக்கு உதவும் வகையில் உளவியல் மற்றும் சமூகவியல் சார்ந்த அணுகுமுறைகள் போன்றவைகள் இதில் அடங்கும்" என்றார்.
"மாணவர்களுக்கு கல்வி கற்கும் பருவமானது, உளவியல், நடத்தை மாற்றங்களுக்கான காலமாகும். அந்த காலகட்டத்தில் மனநிலையைப் பாதிக்கும் வகையிலான பல்வேறு பிரச்சனைகள் ஏற்படும். குறிப்பாக கல்வி தொடர்பான அழுத்தம், சக மாணவர்களின் அழுத்தம், போட்டி மனப்பான்மை, நடத்தை தொடர்பான மாற்றங்கள், எதிர்காலம் பற்றி பயம் போன்றவைகள் மாணவர்களுக்கு இயல்பாகவே இருக்கும்" என்று மத்திய அமைச்சர் திரு தர்மேந்திர பிரதான் கூறினார்.
அமைச்சகத்தின் வழிகாட்டுதலின் கீழ், மாணவர்களின் உளவியல் மற்றும் உணர்வு மேம்பட ஒட்டுமொத்த கட்டமைப்பை ஏற்படுத்தி உரிய முறையில் நடவடிக்கைகள் மேற்கொள்ளப்படும்.
சுகாதாரம் மற்றும் குடும்ப நலத்துறை அமைச்சகம்
வெளிநாட்டு கொவிட்-19 தடுப்பூசிகளுக்கான ஒழுங்குமுறை வழிகாட்டுதல்களை வெளியிட்டுள்ளது மத்திய சுகாதாரத்துறை அமைச்சகம்
தீவிர சீர்திருத்த நடவடிக்கையாக, உலக சுகாதார நிறுவனத்தின் அவசரகால பயன்பாட்டு பட்டியலில் உள்ள வெளிநாட்டு கொவிட்-19 தடுப்பூசிகளை கட்டுப்பாடுகளுடன் இந்தியாவில் பயன்படுத்துவதற்கு மத்திய அரசு கடந்த 13ம் தேதி ஒப்புதல் அளித்தது.
இந்த முடிவால், வெளிநாட்டு கொவிட் தடுப்பூசிகளை, இந்தியா விரைவில் பெற உதவும். மேலும், கொவிட் தடுப்பூசிகள் உற்பத்தி திறனும் அதிகரிக்கும்.
இந்த வெளிநாட்டு கொவிட் தடுப்பூசிகளுக்கான ஒழுங்குமுறை வழிகாட்டுதல்களை மத்திய அரசு இன்று வெளியிட்டுள்ளது.
இந்திய மருந்து தலைமை கட்டுப்பாட்டாளர் தலைமையிலான மத்திய மருந்துகள் தர கட்டுப்பாட்டு அமைப்பு கீழ்கண்ட வழிகாட்டுதல்களை கூறியுள்ளது:
கொவிட் 19 தடுப்பூசி போடுவதற்கான தேசிய நிபுணர்குழுவின்  பரிந்துரையின் அடிப்படையில் வெளிநாட்டு தடுப்பூசிகளை அனுமதிப்பதற்கான ஒழுங்குமுறை வழிகாட்டுதல்களை மத்திய மருந்துகள் தர கட்டுப்பாட்டு அமைப்பு தயாரித்து தனது இணையதளத்தில் வெளியிட்டுள்ளது.
அவசரகால பயன்பாட்டுக்கு பயன்படுத்தப்படும் தடுப்பூசிகளுக்கு அனுமதி பெறுவதற்கான விண்ணப்பங்களை மத்திய மருந்துகள் தர கட்டுப்பாட்டு அமைப்பிடம் சமர்ப்பிக்க வேண்டும்.
வெளிநாட்டு தயாரிப்பாளர்கள் தங்களது விண்ணப்பங்களை இந்தியாவில் உள்ள துணை நிறுவனங்கள் அல்லது தங்களின் அங்கீகாரம் பெற்ற முகவர் முலம் விண்ணப்பிக்க வேண்டும்.
இதன் மீது 3 வேலை நாட்களில் முடிவெடுக்கப்படும்.
கீழ்கண்ட நிபந்தனைகளுடன், அவசரகால பயன்பாட்டுக்கான அனுமதியை இந்திய தலைமை மருந்து கட்டுப்பாட்டாளர் வழங்குவார்:
தேசிய கொவிட்-19 தடுப்பூசி திட்டத்தின் கீழ் பரிந்துரைக்கப்பட்ட வழிகாட்டுதல்கள் படி தடுப்பூசி பயன்படுத்தப்படும்.
வெளிநாட்டு தடுப்பூசிகளை போடும் முதல் 100 பயனாளிகள், பாதுகாப்பு காரணங்களுக்காக 7 நாட்களுக்கு கண்காணிக்கப்படுவர். அதன்பின்பே அந்த தடுப்பூசியை மேலும் தொடர அனுமதிக்கப்படும்.
அனுமதிக்கு பின்பான மருத்துவ பரிசோதனையை, அனுமதி பெற்ற 30 நாட்களுக்குள் விண்ணப்பதாரர் தொடங்க வேண்டும்.
விண்ணப்பதாரர் தாக்கல் செய்யும் பாதுகாப்பு தரவுகளை இந்திய மருந்துகள் தர கட்டுப்பாட்டு அமைப்பு ஆய்வு செய்து, அந்த தடுப்பூசியை பயன்படுத்த அங்கீகாரம் வழங்கும்.
பரிசோதனை முடிவுகளை பெற்ற பிறகு, அவசரகால பயன்பாட்டுக்கு தடுப்பூசியை பயன்படுத்துவதற்கான அனுமதியை இந்திய மருந்து தலைமை கட்டுப்பாட்டாளர் ஆய்வு செய்வார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1711979
-----
(Visitor Counter : 312
பாதுகாப்பு அமைச்சகம்
காலாட்படையின் 76-வது தினத்தை இந்திய ராணுவம் கொண்டாடுகிறது
இந்திய ராணுவத்தின் மிகப்பெரிய போர்ப்படையான காலாட்படையின் பங்களிப்பை அங்கீகரிக்கும் வகையில், ஆண்டு தோறும் அக்டோபர் 27-ம் நாள் காலாட்படை தினம் கொண்டாடப்படுகிறது.
1947-ஆம் ஆண்டு இதே நாளில் ஸ்ரீநகர் விமான நிலையத்தில் தரையிறங்கிய முதல் படையான காலாட்படை வீரர்கள் ஸ்ரீநகரின் புறநகர்ப் பகுதியில் இருந்து படையெடுப்பாளர்களைத் திருப்பியனுப்பியதால், இந்த நாள் நாட்டில் தனித்துவமான நாளாக அமைந்தது.
2022-ம் காலாட்படை தினக்கொண்டாட்டத்தின் ஒரு பகுதியாக நாட்டிற்காக தங்களது உயிரை தியாகம் செய்த வீரர்களின் நினைவிடமான தேசிய போர் நினைவிடத்தில் மலர்வளையம் வைத்து அஞ்சலி செலுத்தப்பட்டது. முப்படைகளின் தளபதி ஜென்ரல் அனில் சவ்கான், ராணுவ துணைத்தளபதி லெப்டினென்ட் ஜென்ரல் பி எஸ் ராஜூ உள்ளிட்டோர் இதில் கலந்து கொண்டனர்.
விடுதலை அமிர்தப் பெருவிழாவின் ஒரு பகுதியாக ஸ்ரீநகரில் வந்திறங்கிய 76-ம் ஆண்டு நினைவாக உதம்பூர் , அகமதாபாத் , வெலிங்டன் , ஷில்லாங்  ஆகிய நான்கு திசைகளில் இருந்து வந்த பைக் பேரணியை தேசிய போர் நினைவிடத்தில் முப்படைத் தளபதி கொடியசைத்து வரவேற்றார். காலாட்படை வீர்ர்களின் தியாகங்கள் மற்றும் துணிச்சலுக்காக மரியாதை செலுத்தும் வகையில் இந்த பைக் வீர்ர்கள் பத்து நாட்களில் 8000 கி.மீ. தொலைவுக்கு மேல் பயணம் செய்தனர். அப்போது வழியில் முன்னாள் படைவீரர்கள், தேசிய மாணவர் படையினர் மற்றும் மாணவர்களை சந்தித்து உரையாடினர்.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1871200
கப்பல் போக்குவரத்து அமைச்சகம்
நீர்வழித் திட்டங்கள் குறித்து திரு.மன்சுக் மாண்டவியா ஆய்வு.
மத்திய கப்பல்துறை இணையமைச்சர்  திரு. மன்சுக் மாண்டவியா இன்று இந்திய நீர் வழிகள் குறித்த திட்டங்கள் பற்றி ஆய்வு மேற்கொண்டார். அமைச்சகத்தின் தனித்துவமான, புதுமையான சிந்தனைத் தளமான ‘தேநீருடன் கலந்துரையாடல்’ கூட்டத்தில் , இந்தியக் கடல்சார் பிரிவில் மாற்றங்கள் பற்றி அதிகாரிகளுடன் அவர் ஆய்வு மேற்கொண்டார்.
சீபிளேன்  திட்டங்கள் எனக்கூறப்படும் இவை, நாட்டின் மிக நீண்ட தொலைவு மற்றும் மலைப்பகுதிகளில் இடையூறு இல்லாமல் விரைந்து பயணம் செய்வதற்கு வழிவகை செய்கிறது. உடான் திட்டம் மற்றும் மண்டலத் தொடர்பு வழிமுறைகள் திட்டத்தின் கீழ், இதுவரை 16 மாரக்கங்கள் கண்டறியப்பட்டுள்ளன. சபர்மதி- சர்தார் சரோவர்- ஒற்றுமை சிலை பாதையும் இந்த 16 சீபிளேன் திட்டங்களில் ஒன்றாகும். இதற்கான நீர்ப்பரப்பு ஆய்வுகள் முடிவடைந்து விட்டன.
சபர்மதி-நர்மதா ஆறு –ஒற்றுமை சிலை சீபிளேன் பாதை பயண நேரத்தைக் குறைத்து, சுற்றுலாவை ஊக்குவிக்கக்கூடியதாகும் என திரு. மாண்டவியா தெரிவித்தார். இந்தத் திட்டம் நர்மதா பள்ளத்தாக்கு மற்றும் ஒற்றுமை சிலையை பருந்து பார்வையாகக் காண வழிவகுக்கும். அமெரிக்கா, கனடா, மாலத்தீவுகள் ,ஆஸ்திரேலியா போன்ற நாடுகளில் உள்ள நீர்வழி முனையக் கட்டமைப்புகள் குறித்து விரிவான ஆய்வு மேற்கொண்ட பின்னர், இந்தியாவின் சட்டதிட்ட விதிமுறைகளுக்கு ஏற்ற நீர்வழி முனையங்களை உருவாக்கத் திட்டம் வகுக்குமாறு அதிகாரிகளுக்கு திரு. மாண்டவியா உத்தரவிட்டார்.
சபர்மதி-ஒற்றுமை சிலை மார்க்கத்தில் 2020 அக்டோபர் மாத வாக்கில் , கடல் விமானங்களை இயக்க சாகர்மாலா மேம்பாட்டு நிறுவனம், இந்திய உள்நாட்டு நீர்வழிகள் ஆணையம் ஆகியவை இத்திட்டத்தில் கைகோர்க்க வேண்டும் என விரிவான விவாதத்திற்குப் பின்னர் அவர் அறிவுறுத்தினார். இந்திய விமானநிலைய ஆணையத்தின் சார்பில், இந்திய நீர்வழிகள் ஆணையம் கடல் விமானப் பாதைகளுக்கான நீர்ப்பரப்பு மற்றும் ஆழம் குறித்த ஆய்வுகளை மேற்கொண்டுள்ளது. இந்த ஆய்வுகள் 2020 செப்டம்பர் மாதத்தில் நிறைவடையும் என எதிர்பார்க்கப்படுகிறது.
(Visitor Counter : 169
பாதுகாப்பு அமைச்சகம்
பாதுகாப்புத்துறை அமைச்சர் திரு. ராஜ்நாத் சிங் இத்தாலி மற்றும் பிரான்ஸ் பயணம்
பாதுகாப்புத்துறை அமைச்சர் திரு ராஜ்நாத் சிங் அக்டோபர் 09 முதல் 12, 2023 வரை இத்தாலி மற்றும் பிரான்ஸ் நாடுகளுக்கு பயணம் மேற்கொள்கிறார்.
இரு நாடுகளின் பயணத்தின் முதல் கட்டமாக, ரோம் நகரில் இத்தாலிய பாதுகாப்பு அமைச்சர் திரு குய்டோ க்ரிசெட்டோவை சந்திக்க உள்ளார். இரண்டாவது மற்றும் இறுதி கட்டத்தின் போது, திரு ராஜ்நாத் சிங் தனது சகாவான பிரான்ஸ் ஆயுதப்படை அமைச்சர் திரு செபாஸ்டியன் லெகார்னுவுடன் 5 ஆவது வருடாந்திர பாதுகாப்பு பேச்சுவார்த்தையில் ஈடுபடுகிறார். .
ரோம் மற்றும் பாரிஸ் ஆகிய இரு நகரங்களிலும் இத்தாலி, பிரான்ஸ் நாடுகளின் பாதுகாப்புத் துறை அமைச்சர்கள் மற்றும் மூத்த பிரதிநிதிகளுடன் கலந்துரையாடி பரஸ்பர ஒத்துழைப்பிற்கான சாத்தியமான வாய்ப்புகள் குறித்து பாதுகாப்புத்துறை அமைச்சர் திரு.ராஜ்நாத் சிங் ஆலோசனை மேற்கொள்கிறார்.
சுகாதாரம் மற்றும் குடும்ப நலத்துறை அமைச்சகம்
இதுவரை இல்லாத அளவில் அதிக எண்ணிக்கையில் பரிசோதனைகள் செய்து இன்னுமொரு சிகரத்தை இந்தியா தொட்டது
கொரோனாவை எதிர்த்து இந்தியா தொடர்ந்து போராடி வருகிறது. கடந்த 24 மணி நேரத்தில், இது வரை இல்லாத அளவில் புதிய சாதனையாக நாடு முழுவதும் 12 லட்சத்துக்கும் 
அதிகமான பரிசோதனைகள் செய்யப்பட்டன.
மொத்த கொவிட்-19 பரிசோதனைகள் 6.36 கோடியை  தாண்டி உள்ளன. கொவிட்-19 பரிசோதனை உள்கட்டமைப்பு நாட்டில் மிக அதிக அளவில் அதிகரித்திருப்பதை இது தெளிவாக காட்டுகிறது.
ஏப்ரல் 8 அன்று ஒரு நாளைக்கு வெறும் பத்தாயிரம் பரிசோதனைகளை மட்டுமே நாடு மேற்கொண்டு வந்த நிலையில், தற்போது இது 12 லட்சத்தைத் தாண்டியுள்ளது. கடந்த ஒன்பது நாட்களில் மட்டுமே ஒரு கோடி பரிசோதனைகள் செய்யப்பட்டுள்ளன.
அதிக அளவிலான பரிசோதனைகள் பாதிப்புகளை விரைவில் கண்டறியவும், சரியான நேரத்தில் சிறந்த சிகிச்சை அளிக்கவும் இறப்பு விகிதத்தை குறைக்கவும் வழிவகுக்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1656895
(Visitor Counter : 113
தொழிலாளர் மற்றும் வேலைவாய்ப்பு அமைச்சகம்
தொழிலாளர் சட்டங்கள் மற்றும் குறியீடுகளின் அமலாக்கம் பற்றி ஸ்ரீநகரில் இந்திய தொழிலாளர் தலைமை ஆணையர் ஆய்வு
ஸ்ரீநகரில் மேற்கொள்ளப்பட்டு வரும் பல்வேறு வளர்ச்சித் திட்டங்களில் தொழிலாளர் சட்டங்கள் மற்றும் குறியீடுகள் பின்பற்றப்படுவதன் நிலை குறித்து இந்திய தொழிலாளர் தலைமை ஆணையர் திரு டி பி எஸ் நெகி இன்று ஆய்வு செய்தார். மாநில அரசு மற்றும் இந்திய விமான நிலையங்கள் ஆணையகம், எரிசக்தி தொகுப்புக் கழகம் உள்ளிட்ட பல்வேறு நிறுவனங்களின் மூத்த திட்ட அதிகாரிகளுடன் தங்களது திட்டங்கள் நடைபெறும் பகுதிகளில் நேரிடும் தொழிலாளர் சம்பந்தமான பிரச்சினைகள் குறித்து திரு நெகி கேட்டறிந்தார். அந்தப் பகுதிகளில் மேற்கொள்ளப்படும் பல்வேறு நடவடிக்கைகள் குறித்தும் அவர் ஆய்வு செய்தார்.
மாநில அரசின் உயர் அதிகாரிகளும், திட்டங்களின் பொது மேலாளர்களும் தொழிலாளர் சட்டங்களின் அமலாக்கம் குறித்து விளக்கினார்கள். தொழிலாளர் சட்டங்களுக்கு இணக்கமாக அவர்களது திட்டங்கள் மேற்கொள்ளப்படுவதற்கு திரு நெகி திருப்தி தெரிவித்தார். தொழிலாளர் சட்டங்கள் மற்றும் புதிய தொழிலாளர் குறியீடுகளை முறையாக அமல்படுத்துவதன் முக்கியத்துவத்தை அதிகாரிகள் மற்றும் ஒப்பந்ததாரர்களுக்கு அவர் எடுத்துரைத்தார். புதிய தொழிலாளர் குறியீடுகளுக்கு இணங்குவதால் அரசு, ஊழியர்கள் மற்றும் பணியிலமர்த்துபவர்கள் எவ்வாறு பயனடைகிறார்கள் என்பதை அவர் விளக்கினார். அமைப்பு சார்ந்த மற்றும் அமைப்புசாரா துறைகளில் பணியாற்றும் தொழிலாளர்களின் பாதுகாப்பு மற்றும் நலனை உறுதி செய்வதில் இந்திய அரசு உறுதிபூண்டிருப்பதாக அவர் குறிப்பிட்டார். கார்கில் மற்றும் லேவில் கலந்துரையாடல்களை மேற்கொள்வதற்காக, திரு நெகி, ஜூலை 19 மற்றும் 20-ஆம் தேதி அந்தப் பகுதிகளுக்குப் பயணம் மேற்கொள்வார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736531
-----
(Visitor Counter : 218
உள்துறை அமைச்சகம்
ஜெகந்நாத் ரத யாத்திரையை ஒட்டி மத்திய உள்துறை அமைச்சர் திரு.அமித் ஷா மக்களுக்கு வாழ்த்துக்களைத் தெரிவித்துள்ளார்.
ஜெகந்நாத் ரத யாத்திரையை ஒட்டி மத்திய உள்துறை அமைச்சர் திரு அமித்ஷா மக்களுக்கு தமது வாழ்த்துக்களைத் தெரிவித்துக் கொண்டுள்ளார். அவர் வெளியிட்டுள்ள டுவிட்டர் செய்தியில், “ரத யாத்திரை என்ற புனித நிகழ்ச்சியின் போது என்னுடைய வாழ்த்துக்களை அனைவருக்கும் தெரிவித்துக் கொள்கிறேன். மகாபிரபு ஜெகந்நாத் அனைவருக்கும் நல்ல உடல் நலமும், மகிழ்ச்சியும், வளமும் அளிக்கட்டும். நம் அனைவருக்கும் பகவான் ஜெகந்நாத் தொடர்ந்து அருள் வழங்கட்டும். நாட்டிலிருந்து பெருந்தொற்று ஒழியவும் அருள் வழங்கட்டும். ஜெய் ஜெகந்நாத்”
பூரி ரத யாத்திரையைக் குறித்து உச்ச நீதிமன்றம் வழங்கிய தீர்ப்புக்கு மத்திய அமைச்சர் நேற்று பாராட்டு தெரிவித்திருந்தார். ரத யாத்திரை நடைபெறும் என்பதை நடைபெறுவதை உறுதிப்படுத்த வேண்டும் என்று மாண்புமிகு உச்சநீதிமன்றம் எடுத்த முடிவு குறித்து மொத்த தேசமும் மகிழ்ச்சி அடைந்திருப்பதாக திரு.அமித்ஷா கூறினார் பிரதமர் திரு. நரேந்திர மோடி, பக்தர்களின் உணர்வுகளைப் புரிந்து கொண்டதோடு மட்டுமல்லாமல், நமது மண்ணின் உயரிய பாரம்பரியங்கள் தொடர்வதை உறுதிப்படுத்துவதற்கான கலந்தாலோசனைகளுக்கான முயற்சிகளையும் மேற்கொண்டார். இது குறித்து தாம் மட்டுமல்லாமல் இந்தியாவில் உள்ள கோடிக்கணக்கான பக்தர்கள் மகிழ்ச்சி அடைந்திருக்கிறார்கள் என்றும் திரு அமித்ஷா கூறியுள்ளார்.
(Visitor Counter : 134
கப்பல் போக்குவரத்து அமைச்சகம்
பயணிகள் கப்பல்களுக்கான துறைமுகக் கட்டணத்தை 60% முதல் 70% வரை குறைத்தது கப்பல் போக்குவரத்து அமைச்சகம்
பயணிகள் கப்பல்களுக்கான கட்டணங்களை கப்பல் போக்குவரத்து அமைச்சகம் திருத்தி அமைத்துள்ளது. இதன் மூலம் துறைமுகக் கட்டணத்தில் 60% முதல் 70% வரை உடனடியாகக் குறைக்கப் படுகிறது. கோவிட்-19 நோய் பாதிப்பு சூழ்நிலையில் பொருளாதார வளர்ச்சிக்கு ஊக்கம் அளிப்பது என்ற அரசின் கொள்கைக்கு ஏற்ப, இந்தியாவில் பயணிகள் கப்பல் போக்குவரத்துத் துறைக்கு பெரிய அளவில் இது உதவிகரமாக இருக்கும்.
பயணிகள் கப்பல்களுக்கு திருத்தி அமைக்கப்பட்ட கட்டண விகிதங்கள்:
- பயணிகள் கப்பலுக்கு ஒரு ஜி.ஆர்.டி.  அளவுக்கு முதல் 12 மணி நேரம் தங்குவதற்கு  $0.085 என்ற அளவில் கட்டணம் விதிக்கப்படும். இது இப்போது $0.35 ஆக உள்ளது. இத்துடன் ஒரு நபருக்கு $5 என்ற கட்டணமும் வசூலிக்கப்படும். கப்பல் தளத்துக்கான வாடகை, துறைமுக நிலுவைகள், வழிகாட்டுதல் கட்டணம், பயணி கட்டணம் போன்ற வேறு எந்தக் கட்டணத்தையும் துறைமுகங்கள் வசூலிக்காது.
- 12 மணி நேரத்துக்கும் மேற்பட்ட நேரம் தங்குவதாக இருந்தால், எஸ்.ஓ.ஆர். கட்டணங்களின்படி கப்பல் தள கட்டணங்கள் வசூலிக்கப்படும். .
- மேலும், பின்வரும் சலுகைகளும் இருக்கும்.
- ஆண்டுக்கு 1-50 முறைகள் வந்து செல்லும் கப்பல்களுக்கு 10 சதவீத சலுகை
- ஆண்டுக்கு 51-100 முறைகள் வந்து செல்லும் கப்பல்களுக்கு 20 சதவீத சலுகை
- ஆண்டுக்கு 100 முறைகளுக்கு மேல் வந்து செல்லும் கப்பல்களுக்கு 30 சதவீத சலுகை
மேலே குறிப்பிட்டுள்ள திருத்தப்பட்ட கட்டணங்கள் உடனடியாக அமல் செய்யப்பட்டு ஓராண்டு காலத்துக்கு அமலில் இருக்கும்.
கோவிட்-19 நோய்த் தொற்றால் மிகவும் மோசமாகப் பாதிக்கப்பட்டுள்ள, பயணிகள் கப்பல் தொழில் துறைக்கு ஆதரவு அளிக்கும் வகையில், பயணிகள் கப்பல் போக்குவரத்து மற்றும் சுற்றுலாவின் வளர்ச்சிக்குத் தேவையான சரியான கொள்கை சூழல் மற்றும் கட்டமைப்பு வசதிகள் உருவாக்கப்படும்.
உலக அளவில் பயணிகள் கப்பல் போக்குவரத்துத் துறையில் இந்தியாவை முதன்மைபடுத்தி, பெருங்கடல், ஆற்றுவழிப் போக்குவரத்தை மேம்படுத்துவதற்கு, பிரதமர் திரு. நரேந்திர மோடியின் தொலைநோக்கு சிந்தனைக்கு செயல் வடிவம் கொடுக்கும் வகையில் இந்த முடிவுகள் எடுக்கப் பட்டிருப்பதாக கப்பல் போக்குவரத்துத் துறை இணை அமைச்சர்  திரு. மன்சுக் மாண்டவியா தெரிவித்தார்.
அறிவியல் மற்றும் தொழில்நுட்பத்துறை
ஆய்வகம், தொழில்துறை மற்றும் சந்தை ஆகியவற்றுக்கு இடையேயும் விவசாயிகள் மிக முக்கிய பங்கு வகிக்கிறார்கள்: சி.எஸ்.ஐ.ஆர் தலைமை இயக்குநர் டாக்டர் என். கலைச்செல்வி
ஹரியானாவில் உள்ள குருகிராம் பல்கலைக்கழகம், சி.எஸ்.ஐ.ஆர்-அறிவியல் தகவல் தொடர்பு மற்றும் கொள்கை ஆராய்ச்சிக்கான தேசிய நிறுவனம் , ஹரியானாவின் அறிவியல் மற்றும் தொழில்நுட்பத் துறையுடன் இணைந்து “அறிவியல் மாநாடு மற்றும் வேளாண் தொழில்நுட்ப கண்காட்சி 2023” என்ற நிகழ்ச்சியை மார்ச் 15-16 ஆகிய தேதிகளில் நடத்தியது. வாழ்வாதாரத்தை மேம்படுத்துவதிலும், ஊரகப்பகுதிகளில் நிலையான வளர்ச்சியை ஏற்படுத்துவதிலும் சி.எஸ்.ஐ.ஆர்-இன் தொழில்நுட்பங்கள் குறித்து மாணவர்கள் மற்றும் விவசாயிகளிடம் எடுத்துரைப்பதை இந்த நிகழ்ச்சி நோக்கமாகக் கொண்டிருந்தது.
சி.எஸ்.ஐ.ஆர் நிறுவனத்தின் தலைமை இயக்குநர் டாக்டர் என். கலைச்செல்வி, துவக்க விழாவில் சிறப்பு விருந்தினராகக் கலந்து கொண்டார். இந்த நிகழ்ச்சியில் பேசிய அவர், ஆய்வகம், தொழில்துறை மற்றும் சந்தை ஆகியவற்றுக்கு இடையேயும் விவசாயிகள் மிக முக்கிய பங்கு வகிக்கிறார்கள் என்று தெரிவித்தார்.
ஹரியானா மாநிலத்தின் உயர்கல்வி கவுன்சிலின் துணைத் தலைவர் டாக்டர் கைலாஷ் சந்திர ஷர்மா, சி.எஸ்.ஐ.ஆர்-அறிவியல் தகவல் தொடர்பு மற்றும் கொள்கை ஆராய்ச்சிக்கான தேசிய நிறுவனத்தின் இயக்குநர் பேராசிரியர் ரஞ்சனா அகர்வால், குருகிராம் பல்கலைக்கழகத் துணைத் தலைவர் பேராசிரியர் தினேஷ் குமார் மற்றும் பலர் விழாவில் கலந்து கொண்டனர்.
ஆய்வகம், தொழில்துறை மற்றும் சந்தை ஆகியவற்றுக்கு இடையேயும் விவசாயிகள் மிக முக்கிய பங்கு வகிப்பதாக டாக்டர் கலைச்செல்வி தமது உரையின்போது கூறினார். சாமானிய மனிதருக்கான ஆராய்ச்சி மற்றும் தொழில்நுட்ப செயல்பாடு குறித்து அவர் வலியுறுத்தினார். ஒரு வாரம், ஒரு ஆய்வகம் பிரச்சாரத்தில் அனைத்து சி.எஸ்.ஐ.ஆர் ஆய்வகங்களும் கலந்து கொண்டிருப்பதாக அவர் கூறினார்.
நிதி அமைச்சகம்
மும்பை மற்றும் இதரப் பகுதிகளில் வருமான வரித்துறையினர் சோதனை
மும்பையில் உள்ள பிரபல நடிகர் மற்றும் லக்னோவை அடிப்படையாகக் கொண்டு உள்கட்டமைப்புப் பணிகளில் ஈடுபடும் தொழில்துறை குழுமத்திற்கு சொந்தமான பல்வேறு இடங்களில் வருமான வரித்துறையினர் சோதனை நடத்தினர். மும்பை, லக்னோ, கான்பூர், ஜெய்ப்பூர், தில்லி மற்றும் குர்காவ்ன் உள்ளிட்ட 28 இடங்களில் இந்த சோதனை நடைப்பெற்றது.
நடிகர் மற்றும் அவருடன் சம்பந்தப்பட்டவர்களின் இடங்களில் நடைபெற்ற சோதனையின்போது வரிஏய்ப்பு தொடர்பான குற்றங்கள் கண்டுபிடிக்கப்பட்டன. கணக்கில் காட்டப்படாத வருமானத்தை, போலி நிறுவனங்களிடமிருந்து போலியான பாதுகாப்பற்ற கடன்களாக நடிகர் மாற்றியிருப்பது சோதனையின்போது தெரியவந்தது. இதுவரை நடத்தப்பட்ட விசாரணைகளில், இதுபோன்ற 20 உள்ளீடுகள் பயன்படுத்தப்பட்டிருப்பது தெரியவந்துள்ளது. போலி விடுதி உள்ளீடுகளை வழங்கியதாக சம்பந்தப்பட்டவர்கள் ஒப்புக்கொண்டனர். முதலீடுகள் மற்றும் சொத்துக்களை கையகப்படுத்துவதற்கு போலி கடன்கள் பயன்படுத்தப்பட்டிருப்பதும் விசாரணையின்போது கண்டுபிடிக்கப்பட்டது. ரூ. 20 கோடிக்கும் அதிகமான தொகை வரிஏய்ப்பு செய்யப்பட்டுள்ளது.
நடிகரால் தொடங்கப்பட்ட அறக்கட்டளைக்கு இதுவரை கிடைக்கப்பெற்றுள்ள ரூ. 18.94 கோடி நன்கொடையில் ரூ. 1.9 கோடி, பல்வேறு நிவாரணப் பணிகளுக்காக செலவு செய்யப்பட்டிருப்பதும், எஞ்சியுள்ள ரூ. 17 கோடி இதுவரை பயன்படுத்தப்படாமல் வங்கிக் கணக்கில் இருப்பதும் தெரியவந்துள்ளது. வெளிநாட்டு பங்களிப்பு ஒழுங்குமுறை சட்ட நெறிமுறைகளுக்கு எதிராக வெளிநாட்டில் வசிக்கும் நன்கொடையாளர்களிடமிருந்து ரூ. 2.1 கோடி சேகரிக்கப்பட்டிருப்பதும் சோதனையின்போது தெரியவந்தது.
ரியல் எஸ்டேட் திட்டத்தில் கூட்டாளியாக இணைந்து கணிசமான தொகையை நடிகர் முதலீடு செய்துள்ள லக்னோவைச் சேர்ந்த உள்கட்டமைப்பு குழுமத்திற்கு சொந்தமான இடங்களில் நடைபெற்ற சோதனையில் வரி ஏய்ப்பு செய்யப்பட்டிருப்பதும், கணக்குகளில் முறைகேடு நடந்திருப்பதும் தெரியவந்தது.
தேடுதலின் போது ரூ. 1.8 கோடி மதிப்பிலான ரொக்கம் கைப்பற்றப்பட்டதோடு, 11 லாக்கர்களுக்கு தடை விதிக்கப்பட்டுள்ளன.
சோதனை நடவடிக்கைகளும், கூடுதல் விசாரணைகளும் தொடர்ந்து நடைபெற்று வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755993
பாதுகாப்பு அமைச்சகம்
பாதுகாப்பு ஆராய்ச்சி மற்றும் மேம்பாட்டு அமைப்பின் கனவுக்கான துணிவு 2.0 மற்றும் இளம் விஞ்ஞானிகள் விருதுகளை பாதுகாப்பு அமைச்சர் வழங்கினார்
பாதுகாப்பு ஆராய்ச்சி மற்றும் மேம்பாட்டு அமைப்பின் சார்பில் புதுதில்லியில் நடைபெற்ற கனவுக்கான துணிவு 2.0 போட்டியில் வெற்றிப் பெற்றவர்களை பாதுகாப்பு அமைச்சர் திரு.ராஜ்நாத் சிங் அக்டோபர் 4 அன்று பாராட்டினார். தனிநபர் பிரிவில் 22 பேர், புதிய தொழில் பிரிவில் 18 பேர் என மொத்தம் 40 வெற்றியாளர்களுக்கு பாதுகாப்பு அமைச்சர் விருதுகளை வழங்கினார். நாட்டில் உள்ள இளம் சிந்தனையாளர்களை ஊக்கப்படுத்தும் வகையில் புதிய கண்டுபிடிப்புகள் மற்றும் புதிய தொழில்களுக்காக கனவுக்கான துணிவு 3.0-வையும் அவர் தொடங்கி வைத்தார்.
2019 ஆம் ஆண்டுக்கான இளம் விஞ்ஞானிகள் விருதையும் வழங்கி பேசிய திரு.ராஜ்நாத் சிங், புதிதாக சிலவற்றை உருவாக்குவதற்கு நாட்டில் உள்ள இளைஞர்களின் ஆற்றல், ஆர்வம், உறுதி ஆகியவற்றை இந்த விருதுகள் பிரதிபலிப்பதாக கூறினார். புதிய கண்டுபிடிப்பு, வடிவமைப்பு மற்றும் உருவாக்கத்தில் இந்த வெற்றியாளர்களிடம் உள்ள அளப்பரிய நம்பிக்கை எதிர்காலத்தில் சிறப்புமிக்க கண்டுபிடிப்புகளை உருவாக்கவும் இளம் மனங்களை ஈர்க்கவும் செய்யும் என்று அவர் குறிப்பிட்டார்.
வலுவான தற்சார்புள்ள புதிய இந்தியாவை கட்டமைக்கும் அரசின் தீர்மானத்தை கூட்டான முயற்சியின் மூலமே சாதிக்க முடியும் என்பதை பாதுகாப்பு அமைச்சர் வலியுறுத்தினார். வேகவேகமாக மாறி வரும் புவி – அரசியல் மாற்றங்களில் கூட ராணுவத்தின் திறனை விரிவுபடுத்த பாதுகாப்பு தளவாட உற்பத்தியில் தற்சார்பை எட்டுவதற்கான அரசின் முயற்சிகளில் முக்கிய பங்கு வகிக்கும் பாதுகாப்பு ஆராய்ச்சி மற்றும் மேம்பாட்டு அமைப்புக்கு திரு.ராஜ்நாத் சிங் பாராட்டுத் தெரிவித்தார்.
கணினி சார்ந்த பாதுகாப்பில் ஆராய்ச்சி செய்வதற்காக குஜராத் பல்கலைக்கழகத்தில் சர்தார் வல்லபாய் பட்டேல் மையம் அமைப்பதற்கான புரிந்துணர்வு ஒப்பந்தத்தை குஜராத் பல்கலைக்கழக துணை வேந்தர் பேராசிரியர் எச்.ஏ.பாண்ட்யாவும் பாதுகாப்பு ஆராய்ச்சி மற்றும் மேம்பாட்டு அமைப்பின் தலைவரும், பாதுகாப்புத் துறை செயலாளருமான டாக்டர் ஜி.சதீஷ் ரெட்டியும் இந்த நிகழ்ச்சியில் பரிமாற்றம் செய்து கொண்டனர்.
நிதி அமைச்சகம்
மேகாலயாவில் மின் விநியோகத்தை சீரமைக்க ஆசிய வங்கியிடமிருந்து 132.8 மில்லியன் அமெரிக்க டாலர் கடனுக்கு இந்தியா கையெழுத்து
மேகாலயா மாநிலத்தில் உள்ள வீடுகள், தொழிற்சாலைகள் மற்றும் வர்த்தக நிறுவனங்களுக்கு வழங்கப்படும் மின்சாரத்தின் தரத்தை மேம்படுத்தவும், அவற்றை நவீன மயமாக்கி வலுப்படுத்தவும் ஆசிய வளர்ச்சி வங்கியிடம் 132.8 மில்லியன் அமெரிக்க டாலர் கடன் பெறுவதற்கான ஒப்பந்தத்தில் இந்திய அரசு இன்று கையெழுத்திட்டுள்ளது.
மேகாலயா மின்சார விநியோகத் துறை மேம்பாட்டுத் திட்டத்திற்கான இந்த ஒப்பந்தத்தில் நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர்  டாக்டர் சி எஸ் மொகாபாத்ரா மற்றும் ஆசிய வளர்ச்சி வங்கியின் இந்தியா பிரிவுக்கான இயக்குநர் திரு டகேயோ கொனிஷி ஆகியோர் கையெழுத்திட்டனர்.
நிகழ்ச்சியில் பேசிய டாக்டர் மொகாபாத்ரா, இந்தத் திட்டத்தின் மூலம் அனைவருக்கும் 24 மணி நேரமும் மின்சாரம் என்ற மேகாலயா மாநில அரசின் முயற்சிக்கு ஆதரவளிப்பதுடன் மின்விநியோகத்தை சீர்படுத்துவதன் வாயிலாக வணிக ரீதியாக மாநிலத்திற்கு ஏற்படும் நஷ்டத்தையும் குறைக்க முடியும் என்று நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677351